ଭୁବନେଶ୍ବର, ଜୁନ ୧୫ (ଓଡିଶା ଡଟ କମ) କାଦମ୍ବିନୀ ମିଡିଆ ପ୍ରଯୋଜିତ କଳାତ୍ମକ ଚଳଚିତ୍ର କ୍ରାନ୍ତିଧାରାର ପ୍ରିମିଅର ସୋ ଭୁବନେଶ୍ବର ସ୍ଥିତ କିଟ୍ କ୍ୟାମ୍ପସରେ ରବିବାର ସନ୍ଧ୍ୟାରେ ଅନୁଷ୍ଠିତ ହୋଇଛି ।
ବିଭିନ୍ନ ଘାତ ପ୍ରତିଘାତ ସତ୍ବେ ପୁରୁଷ ପ୍ରଧାନ ସମାଜରେ ଜଣେ ନାରୀ କିପରି ନିଜର ଦୃଢ ଇଚ୍ଛା ଶକ୍ତି ବଳରେ ସମାଜର ସାମୁହିକ ମଙ୍ଗଳ କରିବାରେ ସଫଳ ହୋଇଥାଏ ତାହା ଏକ ଘଣ୍ଟା ପଇଁଚାଳିଶ ମିନିଟର ଏହି କଳାତ୍ମକ ଚଳଚିତ୍ର ରେ ପ୍ରଦର୍ଶିତ ହୋଇଛି ।
ପାରିବାରିକ ପତ୍ରିକା କାଦମ୍ବିନୀର ସମ୍ପାଦିକା ଡ଼ଃ ଇତିରାଣୀ ସାମନ୍ତଙ୍କ ଗଳ୍ପ 'ଝଡ ପରର ସୂର୍ଯ୍ୟ' ଉପରେ ଆଧାରିତ ଏହି ଚଳଚିତ୍ରକୁ ଶତାଧିକ ବିଶିଷ୍ଟ ବ୍ୟକ୍ତି, ଚଳଚିତ୍ର ପ୍ରେମୀ ଓ କଳାକାର ଭରପୁର ଉପଭୋଗ କରିଥିଲେ।
ଚଳଚିତ୍ର ପ୍ରଦର୍ଶନ ପୂର୍ବରୁ ସ୍ବାଗତ ଭାଷଣ ଦେଇଥିଲେ କିଟ୍ ଓ କିସ୍ ର ପ୍ରତିଷ୍ଠାତା ଡଃ ଅଚ୍ୟୁତ ସାମନ୍ତ ।
ମଞ୍ଚାସୀନ ଥିବା ଅନ୍ୟ ଅତିଥି ମାନେ ହେଲେ ବିଶିଷ୍ଟ ନାଟ୍ୟ ନିର୍ଦ୍ଦେଶକ ଅନନ୍ତ ମହାପାତ୍ର, ବିଶିଷ୍ଟ ଅଭିନେତା ନିର୍ଦ୍ଦେଶକ ପ୍ରଶାନ୍ତ ନନ୍ଦ, ଅଭିନେତ୍ରୀ ତ୍ରିପୁରା ମିଶ୍ର , ରାଜ୍ୟ ଚଳଚିତ୍ର ନିଗମ ର ଅଧ୍ୟକ୍ଷ ମୁନା ଖାନ, ଚଳଚିତ୍ର ସମୀକ୍ଷକ ଦିଲ୍ଲୀପ ହାଲି ଓ କ୍ରାନ୍ତିଧାରା ର ନିର୍ଦ୍ଦେଶକ ହିମାଂଶୁ ଖଟୁଆ ।
ଏ ଅବସରରେ କ୍ରାନ୍ତିଧାରା ରେ ଅଭିନୟ କରିଥିବା ନାୟକ, ନାୟିକା ଅନ୍ୟ ଅଭିନେତା , ଅଭିନେତ୍ରୀ ତଥା ଚଳଚିତ୍ର ନିର୍ମାଣରେ ଭୂମିକା ଗ୍ରହଣ କରିଥିବା ବ୍ୟକ୍ତି ବିଶେଷଙ୍କୁ ସମ୍ବର୍ଦ୍ଧିତ କରା ଯାଇଥିଲା ।
କ୍ରାନ୍ତିଧାରା ହେଉଛି କାଦମ୍ବିନୀ ମିଡିଆ ପ୍ରଯୋଜିତ ଦ୍ବିତୀୟ ଚଳଚିତ୍ର । ୧୯୯୯ ରେ ରାଜ୍ୟରେ ହୋଇଥିବା ମହାବାତ୍ୟା ଉପରେ ଆଧାରିତ ଚଳଚିତ୍ର 'କଥାଂତର' ଥିଲା ଏହାର ପ୍ରଥମ ଅର୍ଘ୍ୟ । କଥାଂତର ଦେଶ ବିଦେଶରେ ଉଛ ପ୍ରଶଂସିତ ହୋଇଥିବା ବେଳେ ରାଜ୍ୟ ଓ ରାଜ୍ୟ ବାହାରେ ବହୁ ପୁରସ୍କାର ଲାଭ କରିଛି ।
ଭୁବନେଶ୍ୱର, ୧୪ ।୨(ଓଡ଼ିଶା ଡ଼ଟ୍ କମ୍)- ଆଦିବାସୀଙ୍କର ମୁଖ୍ୟ ସମସ୍ୟା ହେଉଛି ଶିକ୍ଷା । ଶିକ୍ଷା ସେମାନଙ୍କ ନିକଟରେ ଠିକ୍ ଭାବେ ପହଞ୍ଚି ପରୁନଥିବାରୁ ଆଦିବାସୀମାନେ ସଶକ୍ତ ହୋଇପାରୁନାହାନ୍ତି ।
କିସ୍, ଶିକ୍ଷା ଜରିଆରେ ଆଦିବାସୀ ସଶକ୍ତିକରଣ କରିପାରୁଛି ବୋଲି କହିଛନ୍ତି କେନ୍ଦ୍ର ପଞ୍ଚାୟତିରାଜ ତଥା ଜନଜାତି ବିଭାଗ ମନ୍ତ୍ରୀ ଭି. କିଶୋର ଚନ୍ଦ୍ର ଦେବ ।
ବୁଧବାର କିସ୍ ପରିଦର୍ଶନରେ ଆସି ସେ କିଟ୍ ଓ କିସ୍ର ସମସ୍ତ କ୍ୟାମ୍ପସ୍ ପରିଦର୍ଶନ କରି ଛାତ୍ରଛାତ୍ରୀଙ୍କ ଉଦ୍ଦେଶ୍ୟରେ ଭାଷଣ ଦେଇ କହିଲେ, ଆଦିବାସୀମାନେ ଶିକ୍ଷିତ ହୋଇପାରୁନଥିବାରୁ ସରକାରୀସ୍ତରରେ ସେମାନଙ୍କ ଲାଗି ରହିଥିବା ବିଭିନ୍ନ ସୁବିଧା ସେମାନେ ହାସଲ୍ କରିପାରୁନାହାନ୍ତି ।
ଏହା ସହ କେନ୍ଦ୍ରୀୟସ୍ତରରେ ଆଦିବାସୀଙ୍କ ଉଚ୍ଚଶିକ୍ଷା ଓ ଆତ୍ମ ନିଯୁକ୍ତି ପ୍ରଣୟନ କରାଯାଇଥିବା ବିଭିନ୍ନ ଯୋଜନା ସଂପର୍କରେ ସୂଚନା ଦେଇଥିଲେ ।
ଶିକ୍ଷା ଦ୍ୱାରା ହିଁ ଅବହେଳିତ ଆଦିବାସୀଙ୍କ ବିକାଶ ସମ୍ଭବ ହୋଇପାରିବ ବୋଲି କହି କିସ୍ ର ଉଦ୍ୟମ ଫଳରେ ହଜାର ହଜାର ଅବହେଳିତ ଗରିବ ଆଦିବାସୀ ଛାତ୍ରଛାତ୍ରୀଙ୍କ ସ୍ୱପ୍ନ ସାକାର ହୋଇ ପାରୁଥିବାରୁ କିସ୍ ଭଳି ଅନୁ୍ଷ୍ଠାନକୁ ସମସ୍ତେ ସହଯୋଗର ହାତ ବଢ଼ାଇବା ଉଚିତ ବୋଲି ସେ କହିଥିଲେ ।
ଏହି ଅବସରରେ ସେ କିସ୍ ପାଇଁ ଆବଶ୍ୟକ ସହଯୋଗ ଯୋଗାଇ ଦେବେ ବୋଲି ପ୍ରତିଶ୍ରୁତି ଦେଇଥିଲେ । କିସ୍ ଛାତ୍ରଛାତ୍ରୀଙ୍କ ନିଆରା ସ୍ୱାଗତ ଓ ବିଭିନ୍ନ ନମୂନା ଘର ଦେଖିବା ପରେ ଆଦିବାସୀ ପରମ୍ପରା ଓ ସଂସ୍କୃତିକୁ ଉଜ୍ଜୀବୀତ କରି ରଖିବା ପାଇଁ କିସ୍ ଉଦ୍ୟମ ବଜାୟ ରଖିଥିବାରୁ ସେ ସନ୍ତୋଷ ବ୍ୟକ୍ତ କରିଥିଲେ ।
ଏହି ଅବସରରେ ସେ କିସ୍ ର ଆକାଡେମୀ ଗୃହ, ଧନ୍ଦାମୂଳକ ତାଲିମ କେନ୍ଦ୍ର, ବିରାଟ ଖାଇବା ଗୃହ, ମିନେରାଲ୍ ୱାଟର ପ୍ଲାଣ୍ଟ ତଥା କିସ୍ ରେ ପ୍ରଦାନ କରାଯାଉଥିବା କ୍ରୀଡ଼ା ସୁବିଧା ସମେତ ଅନ୍ୟାନ୍ୟ ବିଭାଗ ସେ ବୁଲି ଦେଖିଥିଲେ ।
କିସ୍ ରେ ଏହି ପିଲାମାନଙ୍କୁ ଶିକ୍ଷା ସହ ନିଯୁକ୍ତି ସୁଯୋଗ ମିଳିପାରୁଥିବାରୁ ଏଭଳି ସଫଳତା ଦିଗରେ ପ୍ରତିଷ୍ଠାତା ଅଚ୍ୟୁତ ସାମନ୍ତଙ୍କ ଉଦ୍ୟମକୁ ଶ୍ରୀ ଦେବ ପ୍ରଶଂସା କରିଥିଲେ ।
ଅପରପକ୍ଷରେ ମନ୍ତ୍ରୀ ଶ୍ରୀ ଦେବ କିଟ୍-କିସ୍ ପରିଦର୍ଶନ କରିଥିବାରୁ ପ୍ରତିଷ୍ଠାତା ଅଚ୍ୟୁତ ସାମନ୍ତ କେନ୍ଦ୍ରମନ୍ତ୍ରୀ ଶ୍ରୀ ଦେବଙ୍କୁ ନିଜର କୃତଜ୍ଞତା ଅର୍ପଣ କରିଥିଲେ । କାର୍ଯ୍ୟକ୍ରମରେ କିସ୍ ସଂପାଦକ ଆର. ଏନ୍ ଦାଶ ଓ ମୁଖ୍ୟ ପରିଚାଳକ ଡ. ପ୍ରଶାନ୍ତ କୁମାର ରାଉତରାୟଙ୍କ ସମେତ ବହୁ ବିଶିଷ୍ଟ ବ୍ୟକ୍ତି ଉପସ୍ଥିତ ଥିଲେ ।
ଭୁବନେଶ୍ୱର,ଜାନୁଆରୀ ୭(ଓଡିଶା ଡଟ୍ କମ୍)- ଶସ୍ୟ ଶ୍ୟାମଳା, ଚିର ହରିତ, ବଣ ଜଙ୍ଗଲ ଓ ସବୁଜିମା ଭରା ଓଡ଼ିଶାରେ ପାଦଦେଉ ଦେଉ ଅଭିଭୂତ ହୋଇପଡ଼ିଥିଲେ ହିନ୍ଦୀ ସିନେମାର ହିମ୍ୟାନ୍ ହିରୋ ଧର୍ମେନ୍ଦ୍ର ।
ଆକାଶମାର୍ଗରୁ ଓଡ଼ିଶାର ସୌନ୍ଦର୍ଯ୍ୟଭରା ରୂପକୁ ଦେଖି ଭାବ ବିହ୍ୱଳ ହୋଇପଡ଼ିଥିଲେ ସେ । କାଦମ୍ବିନୀର ଦଶମ ଜାତୀୟସ୍ତରର ଲେଖକ ସମ୍ମିଳନୀରେ ମୁଖ୍ୟ ଅତିଥି ଭାବେ ଯୋଗ ଦେଇ ଧର୍ମେନ୍ଦ୍ର ପ୍ରଥମେ ଓଡ଼ିଶାର ରୂପ ବର୍ଣ୍ଣନା କରି ପୂର୍ବରୁ ଓଡ଼ିଶା ଆସିପାରି ନଥିବାରୁ ଦୁଃଖ ପ୍ରକାଶ କରିଥିଲେ ।
ଏହି ଅବସରରେ ସେ ଭାରତ ମାତାର ମର୍ଯ୍ୟାଦା ରକ୍ଷା କରିବା ପାଇଁ ସବୁବର୍ଗର ଭାରତୀୟଙ୍କୁ ଅନୁରୋଧ କରିଥିଲେ । ମଣିଷଠାରୁ ସବୁ ଚାଲିଯାଇପାରେ, ମାତ୍ର ହୃଦୟରେ ଥିବା ସ୍ନେହ ଓ ପ୍ରେମ ନିଜଠାରୁ ଅଲଗା ହୋଇପାରେନାହିଁ ବୋଲି ସେ କହିଥିଲେ ।
ଭୁବନେଶ୍ୱରରେ କିସ୍ ର ପ୍ରତିଷ୍ଠା କରି ୨୦ହଜାର ଛାତ୍ରଛାତ୍ରୀଙ୍କୁ ନିଶୁଳ୍କ ଶିକ୍ଷା ଦାନ ଭଳି ମହତ କାର୍ଯ୍ୟ ସହ କାଦମ୍ବିନୀ ପତ୍ରିକା ଜରିଆରେ ସାହିତ୍ୟକୁ ସମୃଦ୍ଧି କରାଉଥିବାରୁ ଏହାର ପ୍ରତିଷ୍ଠାତା ଅଚ୍ୟୁତ ସାମନ୍ତଙ୍କୁ ଧର୍ମେନ୍ଦ୍ର ଧନ୍ୟବାଦଅର୍ପଣ କରିଥିଲେ ।
ଚୀନ୍ ର ବିଶିଷ୍ଟ ଲେଖିକା, ସାମ୍ବାଦିକା ଓ ବକ୍ତା ଲିଜିଆ ଝାଙ୍ଗ କହିଲେ ଭାରତକୁ ଏହା ତାଙ୍କର ୬ଷ୍ଠ ପରିଦର୍ଶନ । ସାଧାନାକୁ ସିଦ୍ଧି କରିବାକୁ ହେଲେ ଜୀବନରେ କେତେ କଷ୍ଟ କରିବାକୁ ପଡ଼େ ସେ ନିଜେ ହିଁ ତା'ର ଭୁକ୍ତଭୋଗୀ କହିଥିଲେ ଜିଆଙ୍ଗ ।
ନିଜ ମା'ଙ୍କ କାରଖାନାରେ କାମ କରିବାଠାରୁ ଆରମ୍ଭ କରି ଲଂଲଣ୍ଡରେ ପଢ଼ିବା ଦେଶୀ ଓ ବିଦେଶୀ ଗଣମାଧ୍ୟମରେ କାମ କରିବା ପର୍ଯ୍ୟନ୍ତ ଜୀବନର ପ୍ରତ୍ୟେକ ମୁହୂର୍ତ୍ତରୁ ଅନେକ କିଛି ଶିକ୍ଷା ମିଳିଥାଏ ବୋଲି ସେ କହିଥିଲେ ।
ଅନ୍ୟତମ ସମ୍ମାନୀତ ଅତିଥି ଭାବେ ବିଶିଷ୍ଟ ପଞ୍ଜାବୀ କବି ସୁରଜିତ ପାତ୍ର କହିଲେ, ଓଡ଼ିଶାର ସାହିତ୍ୟ ଅଗ୍ରଗଣ୍ୟ । ପଞ୍ଜାବ ଓ ଓଡ଼ିଶାର ସଂପର୍କ ଅତି ନିବିଡ଼ ବୋଲି କହି ସେ କହିଲେ, ଦୁଇଜଣଙ୍କ ମଧ୍ୟରେ ସଂଘର୍ଷ ଲାଗି ଭିନ୍ନ ଭାଷା ଉତ୍ପନ୍ନ ହୋଇଥାଏ ।
ମାତ୍ର ନିଜ ସହ ନିଜେ ସଂଘର୍ଷ କଲେ କବିତାର ସୃଷ୍ଟି ହୋଇଥାଏ । ତେଣୁ ଜଣେ କବି ହେବାକୁ ଚାହିଁଲେ, ସେ ନିଜ ସହ ସଂଘର୍ଷ କରିବାକୁ ପଡ଼ିବ । ବିଶିଷ୍ଟ ସାହିତ୍ୟିକା ପ୍ରତିଭା ରାୟ କାର୍ଯ୍ୟକ୍ରମର ଅନ୍ୟତମ ସମ୍ମାନୀତ ଅତିଥି ଭାବେ ଯୋଗଦେଇ ସାହିତ୍ୟର ଚତୁର୍ଭୁଜ ଲେଖକ-ପାଠକ-ପ୍ରକାଶକ-ପତ୍ରିକା ମଧ୍ୟରେ ଉତ୍ତମ ସମନ୍ୱୟ ରକ୍ଷା ହୋଇ ନପାରିଲେ ସାହିତ୍ୟର ବିକାଶ ହୋଇପାରିବ ନାହିଁ ।
ସାହିତ୍ୟର ସୃଷ୍ଟି ଓ ବିକାଶ ପାଇଁ ଏହି ଚାରିଜଣଙ୍କ ଭୂମିକା ଗୁରୁତ୍ୱପୂର୍ଣ୍ଣ ବୋଲି କହିଥିଲେ । ବିଶିଷ୍ଟ ସାହିତ୍ୟିକ ତଥା କେନ୍ଦ୍ର ଶ୍ରମ ଓ ନିଯୁକ୍ତି ବିଭାଗ ସଚିବ ଡ. ମୃତ୍ୟୁଞ୍ଜୟ ଷଡଙ୍ଗୀ ସମସାମୟିକ ସମାଜିକ ସମସ୍ୟା ଉପରେ ଆଲୋକପାତ କରି ସାହିତ୍ୟ ହିଁ ସମାଜ ସୁଧାରରେ ସହାୟକ ହୋଇପାରିବ ବୋଲି କହିଥିଲେ ।
ସାହିତ୍ୟିକ ଶାନ୍ତନୁ କୁମାର ଆଚାର୍ଯ୍ୟଙ୍କ ସଭାପତିତ୍ୱରେ ଆୟୋଜିତ କାର୍ଯ୍ୟକ୍ରମରେ ବିଶିଷ୍ଟ କବି ଡ. ରମାକାନ୍ତ ରଥ, ବିଶିଷ୍ଟ କଥାକାର ଡ. ଗୌରହରି ଦାସ, ତିରୁପତି ରାଷ୍ଟ୍ରୀୟ ସଂସ୍କୃତ ବିଶ୍ୱବିଦ୍ୟାଳୟର କୁଳପତି ଡ. ହରେକୃଷ୍ଣ ଶତପଥୀ ଓ 'ସମାରୋହ'ର ସମ୍ପାଦିକା ଶୈଳରାଣୀ ମିଶ୍ର ମଧ୍ୟ ସେମାନଙ୍କ ବକ୍ତବ୍ୟ ରଖିଥିଲେ ।
କାର୍ଯ୍ୟକ୍ରମରେ ଜ୍ଞାନପୀଠ ପୁରସ୍କାର ବିଜୟିନୀ ଡ. ପ୍ରତିଭା ରାୟ, କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଁ ଗାଳ୍ପିକ ଡ. ଗୌରହରି ଦାସ, ଅନୁବାଦକ ପ୍ରଶାନ୍ତ ମହାନ୍ତି, ଗାଳ୍ପିକା ସୃଷ୍ଟିଶ୍ରୀ ନାଏକଙ୍କୁ ସମ୍ବର୍ଦ୍ଧନା ଦିଆଯାଇଥିଲା । ସେହିପରି କବି ରମାକାନ୍ତ ରଥଙ୍କୁ 'କାଦମ୍ବିନୀ ସାରସ୍ୱତ ସମ୍ମାନ- ୨୦୧୩' ସମ୍ମାନ ପ୍ରଦାନ କରାଯାଇଥିଲା ।
ଏହି ଅବସରରେ 'ଅନ୍ଧାରରେ ବିଷଣ୍ଣ ବର୍ଣ୍ଣମାନଳା', 'ମଣିଷର ଜୟଯାତ୍ରା', ନିଶିପଦ୍ମ', 'ମାଆ', କୁନିରାଇଜ'ର ଶିଶୁ କବିତା ସଂକଳନ, 'ଗଳ୍ପ ଏକବିଂଶ ଶତାବ୍ଦୀର', ଚନ୍ଦନଡ଼ ଓ ଆନ୍ୟାନ୍ୟ ପୁସ୍ତକ ଉନ୍ମୋଚିତ ହୋଇଥିଲା ।
କାର୍ଯ୍ୟକ୍ରମରେ ଅଚ୍ୟୁତ ସାମନ୍ତ ସ୍ୱାଗତ ଭାଷଣ ସହ ଅତିଥିପରିଚୟ ପ୍ରଦାନ କରିଥିବା ବେଳେ ସମ୍ପାଦିକା ଡ. ଇତି ସାମନ୍ତ ଧନ୍ୟବାଦଅର୍ପଣ କରିଥିଲେ । କାଦମ୍ବିନୀ ପକ୍ଷରୁ ଆୟୋଜିତ ପତ୍ରିକା ହାଟକୁ ପ୍ରଥମେ ଧର୍ମେନ୍ଦ୍ର ଉଦ୍ଘାଟନ କରିଥିଲେ ।
ପତ୍ରିକା ହାଟରେ ରାଜ୍ୟ ତଥା ରାଜ୍ୟ ବାହାରୁ ୧୫୦ରୁ ଊର୍ଦ୍ଧ୍ବ ଷ୍ଟଲ ଖୋଲିଥିଲା । ପରେ ପରେ ଆୟୋଜିତ ହୋଇଥିଲା କବିତା ପାଠୋତ୍ସବ । ଏଥିରେ ବହୁ କବି ଯୋଗ ଦେଇ କବିତା ପାଠ କରିଥିଲେ ।
ଭୁବନେଶ୍ୱର,ଡିସେମ୍ବର ୧୦(ଓଡିଶା ଡଟ୍ କମ୍)-ନିଜର ମୌଳିକ ଅଧିକାର ବିଷୟରେ ଲୋକମାନଙ୍କୁ ସଚେତନ କରିବା ପାଇଁ ବିଶ୍ୱମାନବାଧିକାର ଦିବସ ଅବସରରେ ସୋମବାର ଦିନ କିସ୍ ତରଫରୁ ଭୁବନେଶ୍ୱରରେ ମାନବ ଶୃଙ୍ଖଳ ଅନୁଷ୍ଠିତ ହୋଇ ଯାଇଛି ।
କିସ୍ ତରଫରୁ ହ୍ୟୁମାନ ଚେନ୍ ଫର ହ୍ୟୁମାନିଟ୍ କାର୍ଯ୍ୟକ୍ରମରେ ଅନୁଷ୍ଠାନରେ ରହି ପାଠ ପଢୁଥିବା ପ୍ରାୟ ୨୦ ହାଜର ଛାତ୍ରଛାତ୍ରୀ ଯୋଗ ଦେଇଥିଲେ । ସକାଳ ଘ ୯.୫ମି. ରୁ ଘ ୯.୭ମି. ପର୍ଯ୍ୟନ୍ତ ୨ ମିନିଟ ଧରି ଏହି ମାନବ ଶୃଙ୍ଖଳ ଅନୁଷ୍ଠିତ ହୋଇଥିଲା ।
ରାଜଭବନ ରୁ କିସ୍ ପର୍ଯ୍ୟନ୍ତ ମୁଖ୍ୟରାସ୍ତାରେ କିସ୍ ର ଛାତ୍ରଛାତ୍ରୀମାନେ ରହିଥିଲେ । ମାଷ୍ଟର କ୍ୟାଣ୍ଟିନ,ରାମ ମନ୍ଦିର ଓ ଫରେଷ୍ଟ ପାର୍କ ସମେତ ରାଜଧାନୀର ୪୫ଟି ସ୍ଥାନରେ ମଧ୍ୟ ମାନବ ଶୃଙ୍ଖଳ ଅନୁଷ୍ଠିତ ହୋଇଥିଲା ।
ସବୁ ସ୍ଥାନକୁ ମିଶାଇ ପ୍ରାୟ ୨୫ କି.ମି. ପର୍ଯ୍ୟନ୍ତ ମାନବ ଶୃଙ୍ଖଳ କରାଯାଇଥିଲା । ମାନବିକତା ପାଇଁ ମାନବଶୃଙ୍ଖଳ ବିଷୟ ବସ୍ତୁ ଓ ମାଇଁ ଭୟସ କାଉଂଟ୍ସ ସ୍ଲୋଗାନ ଦେଇ ଛାତ୍ରଛାତ୍ରୀମାନେ ରାସ୍ତାରେ ମାନବ ଶୃଙ୍ଖଳ କରିଥିଲେ ।
ଏହି କାର୍ଯ୍ୟକ୍ରମରେ ସ୍ୱାସ୍ଥ୍ୟମନ୍ତ୍ରୀ ଡା.ଦାମୋଦର ରାଉତ, ସାଂସଦ ପ୍ରଶନ୍ନ ପାଟ୍ଟସାହାଣୀ, ବିଧାୟକ ବିଜୟ ମହାନ୍ତି ,ଭୁବନେଶ୍ୱର ମେୟର ଅନନ୍ତ ନାରାୟଣ ଜେନା,କିସ୍ ର ପ୍ରତିଷ୍ଠାତା ଅଚ୍ୟୁତ ସାମନ୍ତ, ଓଟିଭିର ନିର୍ଦ୍ଦେଶକ ବିଭୂପ୍ରସାଦ ରଥ ପ୍ରମୁଖ ଯୋଗଦେଇଥିଲେ ।
ଓଡିଆ ସିନେମା ଓ ଟେଲି ଭିଜନର ନାମୀ କଳାକାର, ବରିଷ୍ଠ ସମ୍ବାଦିକ, ଅନେକ ଉଚ୍ଚପଦସ୍ଥ ସରକାରୀ କର୍ମଚାରୀ ମାନେ ମଧ୍ୟ ଏଥିରେ ସାମିଲ ହୋଇଥିଲେ । ଏହି ଅବସରରେ ଛାତ୍ରଛାତ୍ରୀମାନଙ୍କ ଦ୍ୱାରାପାରମ୍ପରିକ ନୃତ୍ୟ ପରିବେଷଣ କରାଯାଇଥିଲା ।
କିସ୍ ପ୍ରତିଷ୍ଠାତା ଅଚ୍ୟୁତ ସାମନ୍ତ ଏହି ଅବସରରେ କହିଥିଲେ ଏହି କାର୍ଯ୍ୟକ୍ରମ ମୌଳିକତା ଅଧିକାର ହାସଲ ଓ ସମାନତା ପାଇଁ ସନ୍ଦେଶ ଦେଉଛି । ମାନବ ଶୃଙ୍ଖଳ ମାଧ୍ୟମରେ ନିଶ୍ଚିତ ଭାବରେ ମାନବ ବା ଲୋକମାନେ ଚାହିଁଲେ ନିଜ ଜୀବନକୁ ନିଜ କାର୍ଯ୍ୟକାଳକୁ ନିଜ ବ୍ୟବହାରକୁ କିଛି ପରିମାଣରେ ଶୃଙ୍ଖଳିତ କରିପାରିବେ ।
ଭୁବନେଶ୍ୱର,ଡିସେମ୍ବର ୯(ଓଡିଶା ଡଟ୍ କମ୍)-ଅନ୍ତଃ ରାଜ୍ୟଛାତ୍ର ଜୀବନ ଦର୍ଶନ-୨୦୧୨ କାର୍ଯ୍ୟକ୍ରମରେ ଓଡିଶା ଆସିଥିବା ଉତର-ପୂର୍ବାଞ୍ଚଳର ରାଜ୍ୟର ଛାତ୍ର ଛାତ୍ରୀମାନଙ୍କୁ ଏକାମ୍ର ନଗରୀର ଜନତାଙ୍କ ତରଫରୁ ଏକ ଭବ୍ୟ ନାଗରିକ ସମ୍ବର୍ଦ୍ଧନା ଦିଆଯାଇଛି ।
ରବିବାର ଦିନ ଭୁବନେଶ୍ୱରର ଇଡିକଲ ପ୍ରେକ୍ଷାଳୟରେ ଅନୁଷ୍ଠିତ ଏହି ଭବ୍ୟ ନାଗରିକ ସମ୍ବର୍ଦ୍ଧନା ଉତ୍ସବରେ ମୁଖ୍ୟ ଅତିଥିରୂପେ ଅର୍ଥମନ୍ତ୍ରୀ ପ୍ରସନ୍ନ ଆଚାର୍ଯ୍ୟ,ସମ୍ମାନୀତ ଅତିଥିରୂପେ ମେୟର ଅନନ୍ତ ନାରାୟଣ ଜେନା ଓ କିଟ୍ ବିଶ୍ୱବିଦ୍ୟାଳୟର ପ୍ରତିଷ୍ଠାତା ଅଚ୍ୟୁତ ସାମନ୍ତ ଯୋଗଦେଇଥିଲେ ।
ଅନଃ ରାଜ୍ୟଛାତ୍ର ଜୀବନ ଦର୍ଶନ ଜାତୀୟ ସଂହତି ତଥା ବିବିଧତାରେ -ଏକତା-ଭାରତର ବିଶେଷତା ଏହାର ପ୍ରତ୍ୟେକ୍ଷ ଅନୁଭୁତି ଦେଉଥିବା ଏକ କାର୍ଯ୍ୟକ୍ରମ ଯାହାକୁ ଅଖିଳ ଭାରତୀୟ ବିଦ୍ୟାର୍ଥୀ ପରିଷଦ ଦ୍ୱାରା୧୯୬୬ ମସିହାରୁ ଆରମ୍ଭ କରାଯାଇଛି ।
ଏହି ଯାତ୍ରାରେ ପ୍ରତିବର୍ଷ ଉତର-ପୂର୍ବାଞ୍ଚଳର ୭ଟି ରାଜ୍ୟର ଛାତ୍ରଛାତ୍ରୀମାନେ ଦେଶର ଅନ୍ୟାନ୍ୟ ରାଜ୍ୟକୁ ଭ୍ରମଣରେ ଯାଆନ୍ତି । ବିଭିନ୍ନ ପରିବାରରେ ରୁହନ୍ତି ଏବଂ ବିଭିନ୍ନ କାର୍ଯ୍ୟକ୍ରମ ମାଧ୍ୟମରେ ଆମ ଦେଶର ବିବିଧତା ମଧ୍ୟରେ ଆମେ ଭାରତବାସୀ ଏହାର ପ୍ରତ୍ୟେକ୍ଷ ଅନୁଭୁତି ନିୟନ୍ତି ।
ସୌଭାଗ୍ୟର ବିଷୟ ୧୯ ଜଣ ଛାତ୍ରୀ ଓ ୧୧ ଜଣ ଛାତ୍ର ସମେତ ୩୦ ଜଣ ଉତର-ପୂର୍ବାଞ୍ଚଳର ରାଜ୍ୟର ଛାତ୍ର ଛାତ୍ରୀମାନଙ୍କର ଏକ ଦଳ "ଅନ୍ତଃ ରାଜ୍ୟଛାତ୍ର ଜୀବନ ଦର୍ଶନ-୨୦୧୨" ଅନ୍ତର୍ଗତ ତିନି ଦିନ ପାଇଁ ଓଡିଶା ଆସିଛନ୍ତି ।
୮ ତାରିଖ ସକାଳେ ଭୁବନେଶ୍ୱର ରେଲୱେଷ୍ଟେସନରେ ପହଞ୍ଚିବାପରେ ସେମାନଙ୍କୁ ଭବ୍ୟ ସ୍ୱାଗତ କରାଯାଇଥିଲା । ଏହାପରେ ରାଜଧାନୀର ୩୦ଟି ଅତିଥି ପରିବାର ସେମାନଙ୍କୁ ନିଜ ନିଜ ଘରକୁ ନେଇଯାଇଥିଲେ ।
ସେମାନେ ତିନିଦିନ ଧରି ଅତିଥି ହୋଇଥିଲେ ଏକାମ୍ର ନଗରୀର ଅତିଥି ପରିବାରରେ । ପରିବାର ମଧ୍ୟରେ ସେମାନେ ନିଜର ଦୈନଦିନ କାମସାରି ବାହାରି ଯାଉଥିଲେ ବିଭିନ୍ନ ସ୍ଥାନ ପରିଦର୍ଶନରେ ପୁଣି ସେମାନେ ରାତ୍ରୀରେ ଫେରି ଆସୁଥିଲେ ପରିବାର ମଧ୍ୟକୁ । ଯେଉଁ ପରିବାରରେ ସେହି ଅତିଥିମାନେ ରହୁଥିଲେ ସେହି ପରିବାରର ଆନନ୍ଦ କହିଲେ ନସରେ ।
ତିନିଦିନରେ ସେହି ଛାତ୍ରଛାତ୍ରୀମାନେ କିସ୍ ର ଛାତ୍ର ଛାତ୍ରୀମାନଙ୍କ ସହିତ ଭାବ ବିନିମୟ,ଗୀତା ବୈଷୟିକ ମହାବିଦ୍ୟାଳୟରେ ଏକ ଭବ୍ୟ ସ୍ୱାଗତ କାର୍ଯ୍ୟକ୍ରମ,ବିଶ୍ୱ ପ୍ରସିଦ୍ଧ କୋଣାର୍କ ମନ୍ଦିର ଦର୍ଶନ,ପିପିଲି ନିକଟସ୍ଥ ଦରଡା ଗ୍ରାମ ପରିଦର୍ଶନ,ନେତାଜୀ ଜନ୍ମ ସ୍ଥାନରେ ଶ୍ରଦ୍ଧାଞ୍ଜଳୀ ଅର୍ପଣ ତଥା ରେଭେନ୍ସା ବିଶ୍ୱବିଦ୍ୟାଳୟ ପରିସରରେ କାର୍ଯ୍ୟକ୍ରମରେ ଯୋଗ ଦେଇଥିଲେ ।
ଅତିଥିମାନଙ୍କୁ ସ୍ୱାଗତ କରିବାପାଇଁ ଗଠିତ ହୋଇଛି ସ୍ୱାଗତ ସମିତି । ଏଥିରେ ଅଧ୍ୟକ୍ଷ ଅଛନ୍ତି ବିଧାୟକ ପ୍ରତାପ ଷଡଙ୍ଗୀ ଓ ସଂପାଦକ ଖଗେଶ୍ୱର ଖଣ୍ଡାୟତ ।
ପୂର୍ବତନ କୃଷି ମନ୍ତ୍ରୀ ଅମର ପ୍ରସାଦ ଶତପଥି,ଶିକ୍ଷାବିତ ଡଃ.ଅଚ୍ୟୁତ ସାମନ୍ତ,ଉତ୍କଳ ବିଶ୍ୱବିଦ୍ୟାଳୟର ପି.ଜି. କାଉନସିଲର ଅଧ୍ୟକ୍ଷ ଅଧ୍ୟାପକ ପ୍ରଫୁଲ ମିଶ୍ର, ଗୋପିନାଥ ମହାନ୍ତି,ଶିକ୍ଷାବିତ ଓ ଚଳଚିତ୍ର ନିର୍ମାତା ବିରଞ୍ଚିନାରାୟଣ ପଣ୍ଡା, ନାଇଡୁ ଶିକ୍ଷାନୁଷ୍ଠାନର ଅଧ୍ୟକ୍ଷା ଏ.ପି.ନାଇଡୁ, ଯୁବ ସମାଜସେବୀ ଜଗନ୍ନାଥ ପ୍ରଧାନ, ଶିଳ୍ପପତି ଅଜୟ ଅଗ୍ରୱାଲ, ଶିକ୍ଷାବିତ ବିନୋଦ ଦାସ, ଯୋଗାଣ ନିଗମର ପୂର୍ବତନ ଅଧ୍ୟକ୍ଷ ସୁଦିପ୍ତ କୁମାର ରାଏ ପ୍ରମୁଖ ସଦସ୍ୟ ରହିଛନ୍ତି ।
୧୧ ତାରିଖ ସକାଳେ ଭୁବନେଶ୍ୱର ରେଲୱେଷ୍ଟେସନରେ ତାଙ୍କୁ ବିଦାୟ ସମ୍ବର୍ଦ୍ଧନା ଦିଆଯିବ । ସେହିଦିନ ସେମାନେ ଯେତେବେଳେ ବ୍ରହ୍ମପୁର ରେଲୱେଷ୍ଟେସନରେ ପହଞ୍ଚିବେ ସେଠାରେ ମଧ୍ୟ ତାଙ୍କୁ ସ୍ୱାଗତ ସମର୍ଦ୍ଧନା ଜ୍ଞାପନ କରାଯିବ ବୋଲି ସଂଗଠନ ସଂପାଦକ ଗୋବିନ୍ଦ ନାୟକ ପ୍ରକାଶ କରିଛନ୍ତି ।
ଭୁବନେଶ୍ୱର,ସେପ୍ଟେମ୍ବର ୨୮(ଓଡ଼ିଶା ଡ଼ଟ୍ କମ୍) - ସମ୍ଭାବ୍ୟ ଭାରତୀୟ ମହିଳା ରଗ୍ବୀ ଦଳରେ କିସ୍ ର ୪ଜଣ ଛାତ୍ରୀ ସ୍ଥାନ ପାଇଛନ୍ତି । ଏଥିରେ ମନୋନୀତ ହୋଇ ସାମ୍ଭାବ୍ୟ ଭାରତୀୟ ମହିଳା ରଗ୍ବୀ ଦଳରେ ସେମାନେ ସ୍ଥାନ ପାଇବା ପରେ ଏସିଆନ୍ ମହିଳା ରଗ୍ବୀ ଟୁର୍ଣ୍ଣାମେଣ୍ଟ ଖେଳିବେ ।
ସମ୍ଭାବ୍ୟ ଦଳରେ ସ୍ଥାନ ପାଇଥିବା ଖେଳାଳି ମାନଙ୍କ ମଧ୍ୟରେ ଭାଗ୍ୟଲକ୍ଷ୍ମୀ ବାରିକ, ସୀତାମଣି ହେମ୍ବ୍ରମ୍, ସଞ୍ଜୁକ୍ତା ମୁଣ୍ଡା ଏବଂ ମୀରାରାଣୀ ହେମ୍ବ୍ରମ୍ । ସେଥିମଧ୍ୟରୁ ଭାଗ୍ୟଲକ୍ଷ୍ମୀ ବାରିକ ୨୦୧୦ ଏସିଆନ୍ ଗେମ୍ସ ପାଇଁ ଭାରତୀୟ ମହିଳା ରଗ୍ବୀ ଦଳରେ ସ୍ଥାନ ପାଇ ରାଜ୍ୟର ଗୌରବ ବୃଦ୍ଧି କରିଥିଲେ ।
ଏହି ଖେଳାଳିମାନେ ସେପ୍ଟେମ୍ବର ୧୯ରୁ ଅକ୍ଟୋବର ୮ତାରିଖ ପର୍ଯ୍ୟନ୍ତ ପୁନେର ବାଲ୍ୱାଡ଼ି ସ୍ପୋର୍ଟ୍ସ କମ୍ପ୍ଲେକ୍ସଠାରେ ଅନୁଷ୍ଠିତ ଚୟନ ଶିବିରରେ ସାମିଲ ହୋଇଛନ୍ତି । ଏସିଆନ୍ ମହିଳା ରଗ୍ବୀ ଟୁର୍ଣ୍ଣାମେଣ୍ଟ ରୁ ମନୋନୀତ ଦଳ ମହିଳା ରଗ୍ବୀ ବିଶ୍ୱକପ୍ ଖେଳିବାର ସୁଯୋଗ ପାଇବେ ।
ଭୁବନେଶ୍ୱର, ମଇ ୧୬(ଓଡ଼ିଶା ଡ଼ଟ୍ କମ୍) ଭୁବନେଶ୍ୱର ସ୍ଥିତ କିସ୍ କୁ ମଡ଼େଲ୍ ହିସାବରେ ଗ୍ରହଣ କରି ଦିଲ୍ଲୀରେ ଏହାର ଢାଞ୍ଚାରେ ଏକ ଆବାସିକ ସ୍କୁଲ ସ୍ଥାପନ କରିବାକୁ ଦିଲ୍ଲୀ ସରକାର ନିଷ୍ପତି ନେଇଛନ୍ତି ।
ଗତ ୧୪ ତାରିଖ ଦିଲ୍ଲୀ ମୁଖ୍ୟମନ୍ତ୍ରୀ ଶିଲା ଦୀକ୍ଷିତଙ୍କ ଦ୍ୱାରାଆୟୋଜିତ କ୍ୟାବିନେଟ୍ ମନ୍ତ୍ରୀଙ୍କୁ ନେଇ ଏକ ବୈଠକରେ ଏହି ନିଷ୍ପତି ନିଆଯାଇଛି । ପ୍ରସ୍ତାବିତ ସ୍କୁଲ୍ ରେ ତଫସିଲଭୁକ୍ତ ଜାତି, ଜନଜାତି, ପଛୁଆବର୍ଗ ଓ ସଂଖ୍ୟାଲଘୁ ସଂପ୍ରଦାୟର ଗରିବ ଛାତ୍ରଛାତ୍ରୀଙ୍କୁ ଗୁଣାତ୍ମକ ଶିକ୍ଷା ପ୍ରଦାନ କରାଯିବ ।
ଦକ୍ଷିଣ-ପଶ୍ଚିମ ଦିଲ୍ଲୀର ନଜବଗଡ଼ଠାରେ ଏହି ସ୍କୁଲ ସ୍ଥାପନ ହେବ । ଦିଲ୍ଲୀ ସରକାରଙ୍କ ତଫସିଲଭୁକ୍ତ ଜାତି, ଜନଜାତି, ପଛୁଆବର୍ଗ ଓ ସଂଖ୍ୟାଲଘୁ କଲ୍ୟାଣ ବିଭାଗର ତତ୍ୱାବଧାନରେ ହେବାକୁ ଥିବା ଏହି ସ୍କୁଲରେ ସମସ୍ତ ପରିଚାଳନା ଦାୟିତ୍ୱ କିସ୍ କର୍ତୃପକ୍ଷଙ୍କୁ ହସ୍ତାନ୍ତର କରିବାକୁ ନିଷ୍ପତି ହୋଇଛି ।
ଏଥିପାଇଁ ଦିଲ୍ଲୀ ସରକାରଙ୍କ ପକ୍ଷରୁ ନଜବଗଡ଼ଠାରେ ଦିର୍ଘ ଏକ ବର୍ଷ ହେଲା ୨୦ ଏକର ପରିମିତ ଜମିରେ ଭିତ୍ତିଭୂମି ନିର୍ମାଣ ଶେଷ ହୋଇଛି ।
ନିକଟରେ ଦିଲ୍ଲୀ ସରକାରଙ୍କ ଏକ ପ୍ରତିନିଧି ଦଳ କିସ୍ ପରିଦର୍ଶନ କରିବା ସହ କିସ୍ ୧୬,୫୦୦ ଛାତ୍ରଛାତ୍ରୀଙ୍କୁ ପ୍ରାଥମିକ ଶ୍ରେଣୀଠାରୁ ସ୍ନାତକୋତ୍ତର ଶ୍ରେଣୀ ପର୍ଯ୍ୟନ୍ତ ଗୁଣାତ୍ମକ ଶିକ୍ଷା ପ୍ରଦାନ କରିପାରୁଥିବା ହୃଦବୋଧ କରିଥିଲେ ।
ଏହି ପ୍ରତିନିଧି ଦଳର ରିପୋର୍ଟକୁ ଆଧାର କରି ଦିଲ୍ଲୀ ସରକାର ସେଠାରେ କିସ୍ ଭଳି ଏକ ମଡେଲ୍ ସ୍କୁଲ ସ୍ଥାପନ କରିବାକୁ ଘୋଷଣା କରିଛନ୍ତି । କିସ୍ ରେ ଗୁଣାତ୍ମକ ଶିକ୍ଷା ପ୍ରଦାନ କରାଯାଇ ପାରୁଥିବାରୁ ଶିକ୍ଷାାନ ପାଇଁ କିସ୍ ର ଶିକ୍ଷକ ମାନଙ୍କୁ ଏଠାକୁ ଅଣାଯିବ ବୋଲି ବୈଠକରେ କୁହାଯାଇଛି ।
ଛତିଶଗଡ଼ରେ କିସ୍ ଢାଞ୍ଚାରେ ଏକ ସ୍କୁଲ ଚାଲୁ ରହିଛି । ସେହିପରି ଝାଡ଼ଖଣ୍ଡ ଓ ମଧ୍ୟପ୍ରଦେଶ ସରକାର ମଧ୍ୟ ଏଭଳି ସ୍କୁଲ ନିର୍ମାଣ ପାଇଁ ଅନୁରୋଧ କରିଛନ୍ତି ବୋଲି କିସ୍ ପ୍ରତିଷ୍ଠାତା ଅଚ୍ୟୁତ ସାମନ୍ତ କହିଛନ୍ତି ।
ଦିଲ୍ଲୀ ସରକାରଙ୍କ ନିଷ୍ପତିକୁ ସ୍ୱାଗତ କରିବା ସହ ଉକ୍ତ ସ୍କୁଲ ଛାତ୍ରଛାତ୍ରୀଙ୍କୁ ଉଚିତ୍ ଶିକ୍ଷାଦାନ କରିବ ବୋଲି ସେ କହିଛନ୍ତି ।
ଭୁବନେଶ୍ୱର, ମଇ ୭(ଓଡ଼ିଶା ଡ଼ଟ୍ କମ୍) ନିକଟରେ ମାଓବାଦୀଙ୍କ କବଳରୁ ମୁକ୍ତ ହୋଇଥିବା ଲକ୍ଷ୍ମୀପୁର ବିଧାୟକ ଝିନ ହିକକା କିସ୍ ପରିଦର୍ଶନରେ ଆସି ଏଠାରେ ଦୀର୍ଘ ଚାରି ଘଣ୍ଟା ଅତିବାହିତ କରିଛନ୍ତି ।
ମୁକ୍ତ ହେବା ପରେ ମୁଖ୍ୟମନ୍ତ୍ରୀଙ୍କ ସହ ସାକ୍ଷାତ କରି ସେ ପୁରୀ ଜଗନ୍ନାଥ ମନ୍ଦିର ପରିଦର୍ଶନ ପରେ ଗତ ଶୁକ୍ରବାର କିସ୍ ପରିଦର୍ଶନରେ ଆସିଥିଲେ ।
ତାଙ୍କ ମୁକ୍ତି ପାଇଁ କିସ୍ ଛାତ୍ରଛାତ୍ରୀଙ୍କ ପ୍ରାର୍ଥନା ଠାକୁର ଶୁଣିଛନ୍ତି ବୋଲି ସେ ଆଲୋଚନା ଅବସରରେ କହିଲେ ।
ସୂଚନାଯୋଗ୍ୟ, ଝିନଙ୍କ ଉଦ୍ୟମରେ ପ୍ରତିବର୍ଷ ଲକ୍ଷ୍ମୀପୁର ବିଧାନସଭା ନିର୍ବାଚନମଣ୍ଡଳୀ ତଥା ନାରାୟଣପାଟଣା ଓ ବନ୍ଧୁଗାଁ ଆଦି ଅଞ୍ଚଳରୁ ବହୁ ଆଦିବାସୀ ଛାତ୍ରଛାତ୍ରୀ କିସ୍ ରେ ଭର୍ତି ହୋଇଥାନ୍ତି ।
ବର୍ଷ ତମାମ ଝିନ କିସ୍ ଆସି ଏହି ପିଲାଙ୍କ ଭଲମନ୍ଦ ବୁଝିଥାନ୍ତି । ଝିନଙ୍କ ଉଦ୍ୟମରେ ଲକ୍ଷ୍ମୀପୁର ଅଞ୍ଚଳରୁ ବହୁ ଛାତ୍ରଛାତ୍ରୀ କିସ୍ ରେ ନାମ ଲେଖାଇଥାନ୍ତି ବୋଲି ତାଙ୍କୁ ମୁକ୍ତ କରିବା ପୂର୍ବରୁ ମାଓବାଦୀଙ୍କ ଦ୍ୱାରା ଆୟୋଜିତ ପ୍ରଜାକୋର୍ଟରେ ଉପସ୍ଥିତ ଆଦିବାସୀମାନେ ମାଓବାଦୀଙ୍କୁ କହିଥିଲେ ।
କିସ୍ ରେ ନାମ ଲେଖାଇବା ସମୟ ଅତିକ୍ରାନ୍ତ ହୋଇଯାଉଥିବାରୁ ତୁରନ୍ତ ତାଙ୍କୁ ମୁକ୍ତ କରାନଗଲେ ସେମାନଙ୍କ ପିଲାମାନେ କିସ୍ ରେ ଭର୍ତି ହୋଇପାରିବ ନାହିଁ ବୋଲି ସେମାନେ କହିଥିଲେ ।
ପ୍ରଜାକୋର୍ଟରେ ଉପସ୍ଥିତ ଆଦିବାସୀମାନେ କିସ୍ ର ମହତ କାର୍ଯ୍ୟ ସଂପର୍କରେ ଜାଣି ସନ୍ତୋଷ ପ୍ରକାଶ କରିଥିବା ବେଳେ କିସ୍ ସଂପର୍କରେ ସେଠାରେ ମଧ୍ୟ ବ୍ୟାପକ ଆଲୋଚନା ହୋଇଥିବା ଝିନ ଆଲୋଚନା ସମୟରେ କହିଛନ୍ତି ।
ଭୁବନେଶ୍ୱର, ମଇ ୬(ଓଡ଼ିଶା ଡ଼ଟ୍ କମ୍) ଭାରତ ସମେତ ବିଶ୍ୱରେ ଶିକ୍ଷା ଓ ସ୍ୱାସ୍ଥ୍ୟ ସଂପର୍କିତ ବହୁ ଅନୁଷ୍ଠାନ ପରିଦର୍ଶନରେ ଯାଇଥିଲେ ମଧ୍ୟ କିସ୍ ଭଳି ଅନୁଷ୍ଠାନ କେଉଁଠି ଦେଖିନାହାନ୍ତି ବୋଲି କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଗୁଲାମନବୀ ଆଜା କହିଛନ୍ତି ।
ଶନିବାର ଆଜାଙ୍କ ତିନିଦିନିଆ ଓଡ଼ିଶା ଗସ୍ତରେ ଆସି ଭୁବନେଶ୍ୱର ସ୍ଥିତ କିଟ୍, କିମ୍ସ ଓ କିସ୍ ଦୁଇ ଘଣ୍ଟା ପରିଦର୍ଶନ କରିବା ସହ ସମସ୍ତ କ୍ୟାମ୍ପସ୍ ବୁଲିଥିଲେ ।
ସମଗ୍ର ବିଶ୍ୱରେ କିସ୍ ଏକ ବିରଳ ଅନୁଷ୍ଠାନ । ଏହାର ପ୍ରତିଷ୍ଠାତା ଅଚ୍ୟୁତ ସାମନ୍ତଙ୍କ ଭଳି ବ୍ୟକ୍ତିତ୍ୱ ମଧ୍ୟ ବିରଳ । କିସ୍ ରେ ୧୬,୫୦୦ ଆଦିବାସୀ ଛାତ୍ରଛାତ୍ରୀଙ୍କ ସେ ଦୀର୍ଘ ସମୟ ଅତିବାହିତ କରିବା ଅବସରରେ ଛାତ୍ରଛାତ୍ରୀଙ୍କ ଉଦ୍ଦେଶ୍ୟରେ ଭାଷଣ ଦେଇ କହିଥିଲେ ।
ଯେଉଁ ବୟସରେ ଜଣେ ସୁଖ ସମୃଦ୍ଧି ମଧ୍ୟରେ ବୁଡ଼ି ରହି ନିଜ ସ୍ୱାର୍ଥକୁ ଦୃଷ୍ଟି ଦେବା କଥା ସେ ବୟସରେ ସମସ୍ତ ସୁଖ ସ୍ୱାଚ୍ଛନ୍ଦ୍ୟକୁ ତ୍ୟାଗ କରି ସାମନ୍ତ କିସ୍ ଭଳି ଅନୁଷ୍ଠାନ ପ୍ରତିଷ୍ଠା କରିପାରିଥିବା ଦର୍ଶାଇ ତାଙ୍କୁ ଧନ୍ୟବାଦ ଦେଇଥିଲେ ।
କିସ୍ ରେ ସମସ୍ତ ଛାତ୍ରଛାତ୍ରୀ ସାମନ୍ତଙ୍କୁ ନିଜର ଆଦର୍ଶ ଭାବେ ଗ୍ରହଣ କରି ଜଣେ ଜଣେ ଅଚ୍ୟୁତ ସାମନ୍ତ ହେବା ପାଇଁ ଚେଷ୍ଟା କରିବା ଉଚିତ ବୋଲି ସେ କହିଥିଲେ ।
ଏହି ଅବସରରେ ଗାନ୍ଧି ଗ୍ଲୋବାଲ୍ ଫ୍ୟାମିଲି ପକ୍ଷରୁ କିସ୍ ପରିସରରେ ସ୍ଥାପନା କରାଯାଇଥିବା ଗାନ୍ଧୀଙ୍କ ଏକ ପ୍ରତିମୂର୍ତୀକୁ ଆଜା ଉନ୍ମୋଚନ କରିଥିଲେ ।
ଏହି ଅବସରରେ କଂଗ୍ରେସ ନେତା ତଥା ପୂର୍ବତନ କେନ୍ଦ୍ର ମନ୍ତ୍ରୀ ଜଗଦୀଶ ଟାଇଟଲର, ସାଂସଦ ଡ. ପ୍ରସନ୍ନ ପାଟ୍ଟଶାଣୀ, କିସ୍ ପ୍ରତିଷ୍ଠାତା ଅଚ୍ୟୁତ ସାମନ୍ତ, କିସ୍ ମୁଖ୍ୟ କାର୍ଯ୍ୟନିର୍ବାହୀ ଡ. ପ୍ରଶାନ୍ତ ରାଉତରାୟ ପ୍ରମୁଖ ଉପସ୍ଥିତ ଥିଲେ ।
ଭୁବନେଶ୍ୱର,ଡ଼ିସେମ୍ବର୧୫(ଓଡ଼ିଶା ଡ଼ଟ୍ କମ୍) ବ୍ରିଟିଶ ସରକାରଙ୍କ ସାଂସଦ ତଥା ବିଦେଶ ମନ୍ତ୍ରୀ ଆଣ୍ଡ୍ରୁ ମିସେଲଙ୍କ ସମେତ ବହୁ ବିଶିଷ୍ଟ ବ୍ୟକ୍ତି ଗୁରୁବାର କିସ୍ ପରିଦର୍ଶନ କରିଛନ୍ତି ।
ଏମାନଙ୍କ ମଧ୍ୟରେ ଭାରତରେ ଅବସ୍ଥାପିତ ବ୍ରିଟିଶ ହାଇକମିଶନ ଜେମ୍ସ ବେଭାନ୍ , ଡ଼ିଏଫ୍ଆଇଡ଼ି (ଭାରତ)ର ମୁଖ୍ୟ ଶାମ୍ ସ୍ରାଫ୍ ଏବଂ କେନ୍ଦ୍ର ପ୍ରଯୁକ୍ତିବିଦ୍ୟା ଓ ମାନବ ସମ୍ବଳ ମନ୍ତ୍ରୀ କପିଳ ସିବଲଙ୍କ ପତ୍ନୀ ପ୍ରମିଳା ସିବଲ ପ୍ରମୁଖ ପରିଦର୍ଶନ କରିଛନ୍ତି ।
କିସ୍ ପରିସରରେ ପ୍ରାୟ ୧୫୦୦୦ ଛାତ୍ରଛାତ୍ରୀଙ୍କ ସହ କଥାବାର୍ତା ହେବା ସମୟରେ""ଏହିଅନୁଷ୍ଠାନରେ ଅଧାରୁ ଅଧିକ ହେଲେ ଛାତ୍ରୀ । ବ୍ରିଟେନ୍ ଓ ଭାରତ ଉଭୟ ଦେଶ ଶିକ୍ଷା କ୍ଷେତ୍ରରେ ଅଗ୍ରଗତି କରୁଛନ୍ତି ।
ଏହି ଅନୁଷ୍ଠାନର ପ୍ରତିଷ୍ଠାତା ଡ଼. ଅଚ୍ୟୁତ ସାମନ୍ତଙ୍କ ଭୁୟସୀ ପ୍ରଶଂସା କରିବା ସହ ଆଜିଯାଏଁ ଏଭଳି ମଣିଷ ସେ ଦେଖି ନାହାନ୍ତି"ଆଣ୍ଡ୍ରୁ ମିସେଲ ମନ୍ତବ୍ୟ ଦେଇଥିଲେ ।
ପୂର୍ବରୁ ଅକ୍ଟୋବର ମାସରେ ଆସିଥିଲେ ।
ଡ଼ିଏଫ୍ଆଇଡ଼ି ସହାୟତାରେ ଓଡ଼ିଶାରେ କୃଷି,ପ୍ରାଥମିକ ଶିକ୍ଷା ଏବଂ ଶିଶୁ ଓ ମାତୃ ସ୍ୱାସ୍ଥ୍ୟ ସମ୍ବନ୍ଧିତ ବିଭିନ୍ନ କାର୍ଯ୍ୟକ୍ରମ ଚାଲିଥିବା ବିଷୟରେ ସେ ସୂଚନା ଦେଇଥିଲେ ।
ସମସ୍ତ ଅତିଥିଙ୍କୁ ଡ଼.ସାମନ୍ତ ଧନ୍ୟବାଦ ଅର୍ପଣ କରିଥିଲେ ।
ଦିବ୍ୟାଙ୍ଗଙ୍କୁ ବଞ୍ଚିବାର ରାହା ଦେଖାଉଥିବା ଏକ ସ୍କୁଲର କାହାଣୀ (ବିଶେଷ)
ଯେଉଁ ପିଲାମାନେ ଏହି ସ୍କୁଲରୁ ବାହାରୁ ଯାଇଛନ୍ତି, ସେମାନଙ୍କ ମଧ୍ୟରୁ ପ୍ରାୟ ସମସ୍ତେ କିଛି ନା କାମ କରି ଗୁଜୁରାଣ ମେଣ୍ଟାଉଥିବା ରାଜେଶ୍ବରୀ ସୂଚନା ଦେଇଛନ୍ତି। ନୂଆପଡ଼ା ଭଳି ଜାଗାରେ ବିନା ସରକାରୀ ଅନୁଦାନରେ ଭିନ୍ନକ୍ଷମଙ୍କ ଲାଗି ଏଭଳି ଏକ ସ୍କୁଲ୍ ଚଳାଇବା କମ୍ କଷ୍ଟକର କଥା ନୁହେଁ, ତେବେ ତାକୁ କରି ଦେଖାଇଛନ୍ତି ଏହି ସ୍କୁଲର ଶିକ୍ଷକ ଶିକ୍ଷୟିତ୍ରୀ ତଥା ପରିଚାଳକମାନେ।
ଓଡ଼ିଆ ଲୋକ ଚାହିଁଲେ ଉତ୍କଳ ବିଶ୍ୱବିଦ୍ୟାଳୟ ବିଶ୍ୱସ୍ତରର ହୋଇପାରିବ ବୋଲି ସେ କହିଥିଲେ ।
୨୦୦୯ ମସିହାରେ ନନ୍ଦନକାନନ ଚିଡ଼ିଆଖାନା ବିଶ୍ୱ ଚିଡ଼ିଆଖାନା ସଂଘର World Association of Zoos and Aquariums (WAZA) ସଦସ୍ୟତା ଲାଭ କରିବାରେ ଭାରତର ପ୍ରଥମ ଚିଡ଼ିଆଖାନା ।
ଦେଖିବାକୁ ଗଲେ, ମନ୍ଦିର କାନ୍ଥରେ ଭିତ୍ତି ଚିତ୍ରର ପରମ୍ପରା ଗଞ୍ଜାମରେ ହିଁ ଚଳିଆସିଛି । ଅଜନ୍ତା, ଏଲୋରା ଗୁମ୍ଫାରେ ଯେପରି ଦୀର୍ଘବର୍ଷରୁ ଭିତ୍ତି ଚିତ୍ର ସବୁ ରହି ଆସିଛି, ଗଞ୍ଜାମର ବିଭିନ୍ନ ମନ୍ଦିର, ବିଶେଷ କରି ମଠ ସହ ସଂଲଗ୍ନ ମନ୍ଦିରଗୁଡ଼ିକରେ ଏସବୁର ବହୁଳତା ଦେଖିବାକୁ ମିଳେ ।
ଓଡିଶାରେ ଗାଂଧିଂକ ରହଣୀ ଖୁବ ବେଶୀ ଦିନର ନୁହଁ । ୧୯୨୧ ରୁ ୧୯୪୬, ୨୫ ବର୍ଷ ଭିତରେ ଗାନ୍ଧି ସାତ ଥର ଓଡିଶାକୁ ଆସିଛନ୍ତି । ସାତ ଥର ଯାତ୍ରା ରେ ତାଂକର ସମୁଦାୟ ଓଡିଶା ରହଣୀ ଦିବସ ହେଉଛି ୬୯ ଦିନ ।
